**永某氏之鼠 柳宗元**

永有某氏者，畏日，拘忌異甚。以為己生歲直 子；

(日：日期) (一詞多義) (直：通「值」，正當) (通假)

(子：子年) (一詞多義)

鼠，子神也，因愛鼠，不畜貓犬，禁僮勿擊鼠。倉廩庖廚，

(判斷句)

悉以恣鼠，不問。

由是鼠相告，皆來某氏，飽食而無禍。某氏室無完器，

(完：完好的) (一詞多義)

椸無完衣，飲食大率鼠之餘也。晝累累與人兼行，

(判斷句) (「鼠」晝累累與人兼行) (主語省略)

夜則竊齧鬥暴，其聲萬狀，不可以寢，終不厭。

(「人」不可以寢) (主語省略)

(終不厭「鼠」) (賓語省略)

數歲，某氏徙居他州；後人來居，鼠為態如故。其人曰：

(歲：年) (一詞多義)

「是陰類，惡物也，盜暴尤甚。且何以至是乎哉？」

(判斷句) (疑問句)

假五六貓，闔門，撤瓦，灌穴，購僮羅捕之，殺鼠如丘，

(假：借) (一詞多義) (購：僱用、聘請) (一詞多義)

(羅：本義為「網」，搜尋，名詞作動詞) (詞類活用)

棄之隱處，臭數月乃已。

嗚呼！彼以其飽食無禍為可恆也哉！